་བདུད་རྩི་ལྔ་ལྡན་འོད་ཟེར་འཕྲོཿསྤྱི་གཙུག་བུ་གར་ལུས་ལ་སིབ་སིབ་ཐིམཿ
ལུས་ཀྱི་སྒྲིབ་དག་རྡོ་རྗེའི་སྐུར་གྱུར་ཏེཿདྲངས་མ་ཡར་ལུ་རིགས་བདག་གསལ་བར་གྱུརཿཨ་མི་དྷེ་བ་ཨ་བྷི་ཥིཉྩ་ཨཱཿཤེས་སྣང་མཐའི་སྐུ་གཟུགས་ཀྱི་དབང་སྦྱིན།སླར་ཡང་རིགས་ལྔ་ཅོད་པན་དང་བཅས་པས།།
དབང་བསྐུར་བ་ལས།དེ་བཞིན་གཤེགས་པ་རིགས་ལྔའི་སངས་རྒྱས་ཀྱིས་དབུ་བརྒྱན་པའི་མོས་པ་མཛོད།ཧྲཱིཿརལ་པའི་ཅོད་པན་གྱེན་བརྫེས་སྤྲུལ་སྐུའི་ཆསཿལོངས་སྐུ་རིགས་ལྔའི་སངས་རྒྱས་
སྐུ་ལ་བརྒྱནཿསྐུ་ཐིག་འོད་ཀློང་ཡེ་ཤེས་ཆེན་པོའི་དབང་ཿརིགས་ཀྱི་བུ་ལ་གཉིས་མེད་སྩལ་དུ་གསོལཿརཏྣ་མུ་ཛཱི་ཨ་བྷི་ཥིཉྩ་ཧཱུཾཿདར་དང་རིན་པོ་ཆེའི་ཆས་རྣམས་བྱིན་པས་ལོངས་སྤྱོད་ཡོངས

རྫོགས་རྒྱན་ཆས་ཀླུབས་ཏེ་ཡན་ལག་བདུན་ལྡན་གྱི་འཆི་མེད་ཚེའི་དངོས་གྲུབ་ལ་དབང་འབྱོར་པར་བསམས་ལ།ཛཱིཿསྲོག་ཞུ་དོ་ཤལ་རིན་ཆེན་མགུལ་ཆུ་དང་ཿཕྱག་ཞབས་གདུ་བུ་དར་གྱི་
སྟོད་གཡོགས་སོགསཿལོངས་སྤྱོད་རྫོགས་སྐུའི་རྒྱན་དབང་འདི་བསྐུར་བསཿཡན་ལག་བདུན་ལྡན་ཚེ་དབང་ཐོབ་པར་ཤོགཿརཏྣ་སུ་སྭེ་སིདྡྷི་ཕ་ལ་སྭཱ་ཧཱཿབདག་མདུན་ལྷ་ཚོགས་རྣམས་ཀྱི་ཐུགས་སྲོག།
སྔགས་ཕྲེང་དང་བཅས་པ་གསལ།སློབ་དཔོན་གྱི་ཐུགས་ཀའི་འོད་ཟེར་གྱིས་མདུན་བསྐྱེད་ལྷ་ཚོགས་རྣམས་ཀྱི་ཐུགས་དམ་བསྐུལ་བས་འོད་ཟེར་ཕྱོགས་བཅུར་འཕྲོས།འཁོར་འདས་ཀྱི་ཚེ་བཅུད་ཐམས་ཅད་འོད་ཟེར་སྣ།
ལྷཁྲི་རང་བཞིན་དུ་བཀུག་སྟེ་ཚེ་ཁྲུས་རྣམས་དང་བདག་ཐུགས་སྔགས་ཕྲེང་དང་བཅས་པ་ལ་བསྟིམ་པར་མོས་ཤིག།ཚེ་མདའ་གཡབ་ལ་ལས་གཞུང་ལྟར་ཆོ་འགུགས་ཀྱིར།ཆོ་འབྲང་ཐོགས་ལ།ཚེ་གཏོར་གར་དབང་འཆི་མེད་ཀྱི་མགོན།།
་རིགས་བདག་བླ་མ་དང་བཅས་པ་རྩ་གསུམ་ཡོངས་འདུས་སུ་གསལ་བ་ལས་ལྷ་མོ་བརྒྱད་དང་ཛཿཧཱུཾ་བཾ་ཧོཿལྕགས་ཀྱུ་ཞགས་དྲིལ་ལྕགས་སྒྲོག་རྣམས་འོད་ཟེར་ལྔའི་ཐིག་ཕྲེད་དང་བཅས་པ་མཁའ་ཁྱབ་ཏུ་སྤྲོས་པས།རྟེན་འབྱུང་།
་ལྔའི་བཅུད་དང་།བརྟེན་པ་སྐྱེ་འགྲོ་ཀུན་གྱི་ཚེ་བསོད་དཔལ་འབྱོར་ལུང་རྟོགས་ཀྱི་ཡོན་ཏན་དང་བཅས་པ་ཟག་བྲལ་རྒྱལ་བ་རྒྱ་མཚོའི་བྱིན་རླབས་རྡོ་རྗེའི་ཚེའི་དབང་དང་དངོས་གྲུབ་ཐམས་ཅད་འོད་ལྔའི་ཚུལ་དུ་བསྡུས་ཏེ་ཕྱག་

བུམ་པར་བཀུག།བུམ་པ་ཁོལ་ཞིང་ལུད་པའི་འོད་ཟེར་སྣུམ་ཞིང་འདྲིལ་བ་ཚངས་བུག་ནས་ཞུགས།ཁྱེད་རང་རྣམས་ཀྱི་སྙིང་དབུས་ཚེ་རྟེན་ནྲྀ་ཡིག་ལྗང་གུ་གསལ་བ་ལ་ཐིམ།ལུས་སྟོབས་བཀྲག་མདངས་གཟི།
བྱིན་རྣམས་ཆེར་རྒྱས་འཆི་མེད་དྲངས་མའི་ལུས་རྡོ་རྗེ་ཚེའི་དངོས་པོ་གྲུབ་པའི་མོས་པ་མཛོད།ཧྲཱིཿཕྱི་ནི་རིན་ཆེན་བྱེ་རུའི་བུམ་པ་ལཿནང་ན་རྩ་གསུམ་ཚེ་ཡི་ལྷ་ཚོགས་བཞུགསཿའཇའ་འོད་སྲུ་ཐིག་ཡིག་འབྲུ
ཕྱག་མཚན་ཚོགསཿདཔག་མེད་ནམ་མཁའ་གང་བའི་ཟེར་ཐག་འབྲོསཿཤར་ལྷོ་ནུབ་བྱང་སྟེང་འོག་ཕྱོགས་མཚམས་ནསཿདྲི་ཟག་ཤིན་རྗེ་ཀླུ་དབང་གནོད་སྦྱིན་དང་།ཚངས་པ་བརྒྱ་བྱིན་སྡེ་བརྒྱད་ཚོགས་
རྣམས་ཀྱིསཿབླ་ཚེ་བརྐུས་འཕྲོག་གཞོམ་ནས་ཁྱེར་བ་རྣམསཿའོད་ཟེར་ཁ་དོག་སྣ་ལྔའི་ཚུལ་དུ་བསྡུསཿདྲངས་མ་གཞོམ་གཞིག་མེད་པའི་འོད་ཟེར་དེ།སྣུམ་འདྲིལ་འཚེར་ཞིང་ལུས་ལ་ཐིམ་གྱུར་པ
ལུས་སྟོབས་བཀྲག་མདངས་གཟི་བརྗིད་རབ་རྒྱས་ཏེཿབཅོམ་ལྡན་འཆི་མེད་ཚེ་དབང་ཐོབ་པར་ཤོགཿཨོཾ་བཛྲ་ཨཱ་ཡུརྡྷན་ཚེ་ཐཱཾ་ཨཱ་ཡུ་ཥེ་སྭཱ་ཧཱཿཨོཾ་ཨ་མཱ་ར་ཎི་ཛཱི་བནྟི་ཡེ་སྭཱ་ཧཱཿཞེས་སྤྱི་བོར་གདུགས།ཧྲཱིཿ
བུམ་པཔའི་ངོ་བོ་བཅོམ་ལྡན་ཚེ་དཔག་མེད།འོད་ཟེར་སྲད་བུ་ལྔ་ལྡན་ཚུལ་དུ་འཕྲོསཿའཇིག་རྟེན་ཁམས་ན་ཚེ་བསོད་དཔལ་འབྱོར་ཅེ་ནཿརྒྱལ་བློན་ཁྱིམ་བདག་བྲམ་ཟེ་རྨོངས་པོའི་རིགསཿསྐྱེ་འགྲོའི་སྲོག་ལུས་

དབང་ཐང་ཐམས་ཅད་ཀུནཿབཅུད་བསྡུས་སྐལ་ལྡན་ལུས་ལ་དབྱེར་མེད་གྱུརཿསྔགས་སོགས་གོང་ལྟར།དྷཱིཿབུམ་པའི་རང་བཞིན་བཅོམ་ལྡན་ཚེ་དཔག་མེདཿའོད་ཟེར་ཕྱག་མཚན
ཡིག་འབྲུའི་སྐར་མདའ་ཆདཿནམ་མཁའ་ས་ཆུ་མེ་རླུང་འབྱུང་བ་ལྔའོ།སྔོ་སེར་དམར་ལྗང་དཀར་མཐིང་བཅུང་བ་སྡུས་ཏེཿཤ་ཁྲག་དྲོད་དབུགས་སེམས་ཀྱི་ཁམས་ཉམས་གསོསཿསླར་ཡང་ལྕུག་ཕྲན་
དྲོདྲོདགཤེར་འཛོམ་པ་ལྟརཿསྟོབས་བརྗིད་རྩལ་དབང་འཆི་མེད་ཐོབ་པར་ཤོགཿསྔགས་སོགས་གོང་བཞིན།དྷཱིཿབུམ་པའི་ཐུགས་རྗེ་བཅོམ་ལྡན་ཚེ་དཔག་མེདཿམ་ལུས་འོད་ཟེར་ལྕགས་ཀྱུའི་ཚུལ་དུ་འཕྲོད
ཞི་ཁྲོ་རྒྱལ་བ་རྒྱ་མཚོའི་ལྷ་ཚོགས་དང་ཿསྐུ་གསུམ་ལྷ་ཚོགས་རིགས་གསུམ་མགོན་པོ་དང་ཿགྲུབ་ཐོབ་པ་ཎ་ཆེན་ཚེ་ཡི་རིག་འཛིན་གྱིཿཐུགས་རྗེའི་བྱིན་རླབས་མཁྱེན་བརྩེའི་ནུས་མཐུ་རྣམས།ཿའོད་ཀྱི།
གོང་བུར་སྤྲས་པ་ལུས་ལ་ཐི་མཿམི་ཤིགས་སྲ་བརྟན་རྡོ་རྗེའི་དབང་ཐོབ་ཤོགཿསྔགས་སོགས་གོང་བཞིན།བརྫུན་འདི་ཁོ་ནས་བསྐུར་ཡང་ཆོག།ཧྲཱིཿའབྱུང་བའི་བཅུད་དང་སྐྱེ་འགྲོའི་ཚེ་བསོད་དང་།རྒྱལ་
པའི་བྱིན་རླབས་མི་ཤིགས་ཚེ་དབང་འདིཿསྒོ་གསུམ་དག་ལ་ཐིམ་པས་འོད་ལུས་གྱུརཿའཇིགས་བྲལ་འཆི་མེད་རྡོ་རྗེའི་དངོས་གྲུབ་སྩོལཿསྔགས་མཐར།ཀཱ་ཡ་སིདྡྷི་ཨཽཿཝཱཀ་སིདྡྷི་ཨཱཿ།

ཙིཏྟ་སིདྡྷི་ཧཱུཾཿཞེས་གནས་གསུམ་དུ་དབང་སྦྱིན་ནོ།།ཚེ་མདའ་ཡེ་ཤེས་ལྔའི་རང་བཞིན་སྤྱི་བོར་རྒྱ་གྲམ་དུ་བཀོད་པས་ལུས་ཐམས་ཅད་འོད་ལྔའི་དྲ་བ་ཡེ་ཤེས་ཀྱི་སྒྱུ་འཕྲུལ་རྡོ་རྗེ་ལྟ་བུས་ཅིས་ཀྱང་མི་ཕྱེད་པར་ལུ་གུ་
རྒྱུད་དུ་བཅིངས་པའི་མོས་པ་མཛོད་ཅིག།ཧྲཱིཿཡེ་ཤེས་ལྔ་ལྡན་ཕྲིན་ལས་བཞི་སྒྲུབ་པའིཿའོད་ལྔའི་དྲ་བ་ཡེ་ཤེས་ལུ་གུ་རྒྱུདཿསྒོ་གསུམ་སྐྱེ་འཆི་མེད་པར་དབྱིངས་རིག་ཀློང་ཿའགྱུར་མེད་རྣམ
དག་རང་བྱུང་རྒྱས་གདབ་བོཿསུ་པྲ་ཏིཥྛ་བཛྲ་ཡ་སྭཱ་ཧཱཿཞེས་ལག་ཏུ་གཏད།དེ་ནས་ཁྱེད་རང་རྣམས་ཀྱི་ལག་གཡས་སུ་ཚེའི་རིལ་བུ་ཐབས་ཀྱི་རང་བཞིན་གཏད་ཅིང་ཟོས་པས་ཚེ་མི་ཤིགས་པ་རྡོ་རྗེ་ལྟར་བརྟན
པའི་མོས་པ་མཛོད།ཧྲཱིཿརུ་རྟ་སྦྲང་རྩི་དབང་ལག་རྟག་ཏུ་དུཿཁ་མངར་ཚ་སྐྱུར་སྨན་ནུས་བདུད་རྩིར་བསྒྱུརཿའབྲུ་བཅུད་རིལ་བུ་བཅོམ་ལྡན་ཚེ་ལྷ་སྟེཿཟོས་པས་འཆི་བདག་བདུད་ལས་རྒྱལ
བར་ཤོ་གཿཡང་ལག་གཡོན་ཏུ་ཤེས་རབ་ཀྱི་རང་བཞིན་ཚེ་ཆང་གཏད་པ་མྱང་བས་ཚེ་མི་འགྱུར་པ་ག་ཡུང་དྲུང་དུ་བྱས་པའི་མོས་པ་མཛོད།ཧྲཱིཿཙནྡན་ཨ་ཀ་རུ་དང་ག་པུར་དང་ཿསིཧླ་ཤ་ལྔ་
བདུད་རྩིའི་ངོ་བོ་ལྔཿརྩ་བརྒྱད་ནུས་ལྡན་ཆང་དང་སྦྱར་བ་འདིཿརྩ་ཐིག་སེམས་གསུམ་དྭངས་མའི་ངོ་བོར་གས་ལཿབདེ་དྲོད་ཡེ་ཤེས་ཚེ་དབང་ཐོབ་པར་ཤོ་གཿབླ་རྡོ་འོད་དཔག་མེད་པའི་རང་བཞིན

དར་སྐས་དྲིལ་བ་སྤྱི་བོར་བཞག་ལ།ཧྲཱིཿཀུན་གཞིའི་ངོ་བོ་རང་རིག་ཚེ་དཔག་མེདཿགློ་བུར་ཀུན་རྟོག་འཆི་བ་དག་བདུད་ལས་རྒྱལཿཉག་གཅིག་གདོད་མ་ཡེ་ཡིན་ཕྱག་རྒྱ་འདིསཿའགྱུར
མེད་ལྷུན་གྲུབ་ཀློང་དུ་རྒྱས་བཏབ་བོཿཞེས་རྟེན་འབྲེལ་སྙིང་པོ་བཅས་རྒྱས་བཏབ་པས་འགྱུར་མེད་ལྷུན་གྲུབ་ཀྱི་ཀློང་དུ་ཚེ་སྦས་པས་ཅིས་ཀྱང་མི་ཤིགས་པར་བསམས་ལ།ཧྲཱིཿའབུ་ལྔས་མུ་གེའི་ནད་སེལ་ལོངས་
སྤྱོད་འཕེལཿསྨན་ལྔས་ཉོན་མོངས་ནད་འཇོམས་ཡེ་ཤེས་གཏེརཿསྤོས་ལྔས་ཚུལ་ལྡན་ཕུང་པོའི་འཇིགས་ལས་གྲོལཿསྙིང་པོ་ལྔ་ཡིས་སྐུ་ལྔ་ཡེ་ཤེས་ཐོབཿདྲི་ལྔས་འཇའ་ལུས་རྡོ་རྗེ་འཛིན་ཐོབ་ཤོགཿབྱམ་རྫས
ཉེཉེར་ལྔ་བདུད་རྩིར་སྦྱངས་ནས་ནས་ལ་སྤགས་པ་འཐོར་ཞིང་རྟེན་སྙིང་བཟླ།དེ་ལྟར་ཕྱི་མཚན་མའི་དཀྱིལ་འཁོར་དུ་བུམ་པའི་དབང་ཐོབ།ལུས་ཀྱི་སྒྲིབ་པ་སྦྱངས།བསྐྱེད་རིམ་བསྒོམ་པ་ལ་དབང་།འབྲས་བུ་སྤྲུལ་སྐུ་ཐོབ་པའི་སྐལ་པ་ཅན་དུ་བྱས།
སོ།།།གཉིས་པ་གསང་དབང་ཞུ་བའི་དོན་དུ་མཎྜལ་གསོལ་འདེབས་རྗེས་ཟློས།ཧོཿབླ་མ་མགོན་པོ་ཚེ་དཔག་མེདཿཐུགས་རྗེ་ཆེན་པོ་རྨད་བྱུང་བཿདངོས་སྤྲུལ་མཆོད་སྤྲིན་ཡོངས་པཞེས་ནསཿངག་ལ་བཅི
མེད་དངོས་གྲུབ་སྩོལཿསློབ་དཔོན་ཚེ་དཔག་མེད་ཡབ་ཡུམ་སྙོམས་པར་ཞུགས་པའི་བྱང་ཆུབ་སེམས་ཀྱི་རྒྱུན་སློབ་བུའི་ལྕེ་ཐོག་ཏུ་བཞག་པར་མོས།ཧྲཱིཿབཅོམ་ལྡན་ཡེ་ཤེས་ཚེ་དཔག་མེད།གཉིས་མེད་གསང་།

བའི་དཀྱིལ་འཁོར་ནསཿབྱང་ཆུབ་སེམས་ཀྱི་ཁུ་འཕང་བ་བསཿམྱང་ནས་བདུད་བཞིའི་དཔུང་བཅོམ་སྟེཿའཆི་མེད་ཚེ་དབང་ཐོབ་པར་ཤོགཿགཟུངས་སྔགས་མཐར་ཝཱ་ཀ་ཨ་བྷི་ཥིཉྩ་ཨཿཞེས་གསང་རྫས་བརྟ་མཟིན།
བར་བཞག་ཅིང་བདུད་རྩི་སྦྱིན།སློབ་དཔོན་མདུན་བསྐྱེད་དང་བཅས་པའི་ཐུགས་སྲོག་སྔགས་ཕྲེང་དང་བཅས་པ་ལས་མཆེད་པའི་སྔགས་འཁོར་སློབ་མ་རྣམས་ཚེ་དཔག་མེད་མགོན་ཏུ་གསལ་བའི་ཐུགས་ཀར་པད་ཟླའི་ལྟེ་བར་ཧྲཱིཿ
དམར་གསལ་བའི་ཞལ་དུ་ཞུགས་སྙིང་གར་འཁོད་གསལ་བརྟན་འབར་བའི་འོད་ཀྱིས་དངོས་གྲུབ་ཐམས་ཅད་བསྡུས་ཤིང་བསྟིམ་པར་བསམ་སྟེ་གཟུངས་དང་སྔགས་ཀྱི་བཟས་ལུང་སྦྱིན་ཞིང་དབྱངས་གསལ་ཀྱང་བརྗོད་དོ།།དེ་ལྟར་ཀུན་རྫོབ་
བྱང་ཆུབ་སེམས་ཀྱི་དཀྱིལ་འཁོར་དུ་གསང་བའི་དབར་ཐོབ།ངག་གི་སྒྲིབ་པ་སྦྱངས།བསྙེན་སྒྲུབ་བཟླས་པ་བྱེད་པ་ལ་དབང་།ལོངས་སྐུ་ཐོབ་པའི་སྐལ་ལྡན་དུ་བྱས་སོ།།གསུམ་པ་ཤེར་དབང་ཞུ་བའི་ཡོན་ཏུ་
མནྟ་ལ།གསོལ་འདེབས་རྗེས་ཟློས།ཧོཿབླ་མ་མགོན་པོ་ཚེ་དཔག་མེདཿབཤམས་ཤིང་སྤྲུལ་པའི་མཎྜལ་ལཿཡིད་འོད་བདེ་སྦྱིན་བཅས་ཏེ་འབུལཿཡིད་ལ་འཆི་མེད་དངོས་གྲུབ་སྩོལཿསིནྣ་རའི་མེ
ལོང་ལག་ཏུ་གཏད་ལ།ཧྲཱིཿསྣང་སྲིད་སྲིད་ཞི་མཉམ་སྦྱོར་ཞིང་ཿབ་དེ་དང་སྟོང་པ་མཉམ་པའི་སྐུཿརྡོ་རྗེ་བཙུན་མོ་ཤེས་རབ་དབང་ཿབསྲུར་བས་བགྲེས་ཆུང་བྲལ་བར་ཤོགཿམ་ཧཱ་མུ་དྲ་ཧོཿམེ་ལོང་ལས་ཡེ་

ཤེས་རིག་མ་པང་དུ་བྱོན་པ་ལ་རྗེས་ཆགས་ཀྱི་རོལ་རྩེད་བྱས་པར་མོས་ལ་འདིའི་རྗེས་ཟློས།ས་མ་ཡ་སྟྭཾ།ས་མ་ཡ་ཧོཿཨ་ནུ་རཱ་གོ་ཧཾཿཨ་ནུ་རཱ་ག་ཡ་མྱེཿཛཿཧཱུྃ་བཾ་ཧོཿཞེས་འཁྱུད་རྒྱ་བྱང
གཟུག།འདུ་ཤེས་སུམ་ལྡན་གྱིས་སྙོམས་པར་ཞུགས་པས་ཡས་བབ་དང་མས་བརྟན་གྱི་དགའ་བཞིའི་ཡེ་ཤེས་ཉམས་སུ་མྱོང་བའི་མཐར་འགྱུར་མེད་ལྷན་ཅིག་སྐྱེས་དགའ་འཕོ་བྲལ་དུ་བརྟན་པར་མོས་ཤིག།དེས
་གའི་དཀྱིལ་འཁོར་དུ་ཤེས་རབ་ཡེ་ཤེས་ཀྱི་དབང་ཐོབ།ཡིད་ཀྱི་སྒྲིབ་པ་སྦྱངས།རྩ་ཐིག་རླུང་གསུམ་བསྒོམ་པ་ལ་དབང་།འབྲས་བུ་ཆོས་ཀྱི་སྐུ་ཐོབ་པའི་སྐལ་ལྡན་ཏུ་བྱས་སོ།།བཞི་པ་རྩལ་དབང་ཞུ་བའི་སླད
མཎྜལ།གསོལ་འདེབས་རྗེས་བློས།ཧོཿབླ་མ་མགོན་པོ་ཚེ་དཔག་མེདཿཕྱི་ནང་གསང་བའི་མཆོད་སྤྲིན་ཚོགསཿནམ་མཁའ་གང་བར་སྤྲོས་ཏེ་འབུལཿཐུགས་རྗེ་བརྩེ་བས་ཚིག་དབང་སྩོལཿ
སློབ་མ་རྣམས་བསམ་གཏན་འདུག་སྟངས་བཅས་ཏེ་མཉམ་པར་གཞག་ལ།སློབ་དཔོན་གྱིས་རྨ་བྱའི་མདོངས་དང་མན་ཤེལ་མིག་ངོར་སྦྱིན་ཏེ།ཧོཿབུ་ཉོན་དེ་བཞིན་ཉིད་ཀྱི་ཀློངཿཀུན་ཁྱབ་རང་རིག་འདུས་མ་བྱས་ཉྩ་ཁ་དོག་ལྔ་ལྡན།།
འོད་ཟེར་འཕྲོཿརིག་སྟོང་སྣང་མཐའ་འོད་དཔག་མེདཿསྐྱེ་འཆི་མེད་པའི་ངོ་བོ་ལྟོསཿཨ་ཨ་ཨཱཿཞེས་སྙིང་གར་གཏད།ཤེལ་འོད་རྐྱེན་གསལ་དང་མདོངས་སྒྲོའི་བཀྲག་མདངས་འདི་ལྟ་བུ་དང་རིག་པཏིང་གསམ།

ལས་རྩལ་སྣང་སྣ་ཚོགས་སུ་ཤར་ཡང་གདོད་ནས་འཕོ་འགྱུར་མེད་པ་རིག་སྟོང་འཆི་མེད་འོད་མཐའ་ཡས་པའི་ངོ་བོ་སྐྱེ་ཤི་ལས་འདས་པའི་རྟག་བརྟན་བདེ་བ་ཆེན་པོའི་ཡེ་ཤེས་སོ།།དེས་དོན་དམ་བྱང་ཆུབ་སེམས་ཀྱི
དཀྱིལ་འཁོར་དུ་རིག་པ་རྩལ་གྱི་དབང་ཐོབ།ཤེས་བྱའི་དྲི་མ་སྦྱངས།བློ་འདས་ཀྱི་ཡེ་ཤེས་བསྒོམ་པ་ལ་དབང་།འབྲས་བུ་ངོ་བོ་ཉིད་སྐུ་ཐོབ་པའི་སྐལ་པ་ཅན་དུ་བྱས་པའོ།།ལྔ་པ་མཐའ་རྟེན་རྡོ་རྗེ་སློབ།
དཔོན་གྱི་དབང་སྦྱིན་པ་ལ།སློབ་མ་རྣམས་སེངྒེས་བཏེགས་པའི་རིན་པོ་ཆེའི་ཁྲི་གདན་ཕུལ་དུ་བྱུང་བར་འཁོད་ཅིང་གནས་པར་བསམས་ལ།སློབ་དཔོན་གྱི་ཆས་རྟགས་དངོས་སམ་རི་མོར་བྲིས་པ་སྦྱིན།བསྡུ་ན་རྡོ་འདྲིལ་ལག་ཏུ་གཏད།
ལ།ཧྲཱིཿརྡོ་རྗེ་རྩེ་ལྔ་ཡེ་ཤེས་ལྔཥྚ་དྲིལ་བུ་ཤེས་རབ་སྒྲ་དབྱ་པཱ་སྒྲོགཿཐབས་ཤེས་གཉིས་སུ་མི་ཕྱེད་པའིཿརྡོ་རྗེ་རྒྱལ་པོར་དབང་བསྐུར་རོཿཞེས་དང་སྤྲོ་ན་བཀྲ་ཤིས་རྫས་རྟགས་རྣམས་ཀྱང་སྦྱིན་ལ་ཤིས་བརྗོད་རྒྱས་པར
བྱ།མཇུག་གི་བྱ་བ་དམ་ཚིག་བསྒྲག་བཟུང་གཏང་རག་འབུལ་བ་སོགས་སྤྱི་དང་མཐུན།ལས་བྱང་གི་ཚོགས་མཆོད་ཕྱིན་ཆད་ཀྱང་དཀྱུས་སུ་བསྟན་པ་ལྟར་བྱའོ།།ཚེ་དབང་དཀྱུས་འགྲེ་བསྲུར་ན།མཎྜལ་ཡན་ཆད་སྔར་ལྟར་སོད་རྗེས།གསོལ་གདབ།སྐྱབས་སེམས་
བྱིན་འབེབས།ཚེ་འགུགས།རྣམ་བུམ།ཚེ་འབད་ཕྱོགས་བསྡུས་ཧྲཱིཿའབྱུང་བའི་བཅུད་སོགས།ཚེ་རིལ་ཆད་རྗེས་སུ་གཏོར་མ་མགོར་བཞག་ནས་རྒྱས་གདབ་ཀུན་གཞི་ངོ་བོ་སོགས་ཀྱི་རྐང་པ་གསུམ་པར།བར་ཆད་ཀུན་སེལ་རྟ་ཕག་ཡབ་ཡུམ་གྱིསཿཞེས་བསྒྱུར།

་བ་དང་།ཚེ་མདའ་རྒྱལ་གདབ།སྨོན་ལམ།ཤིས་བརྗོད་སོགས་ཀྱིས་འགྲུབ་བོ།།འདི་དག་གི་ཕྱག་ལེན་ཆོག་རྒྱས་པར་འདོད་ན་གཏེར་སྟོན་ཉིད་ཀྱི་ཐུགས་པས་ཆོས་དབང་རྡོ་རྗེ་འཛིན་པའི་གསུངལས་བཙལ་བར་བྱའོ།།འཆི་མེད་པན།
བོའི་ཐུགས་རྗེའི་ཟིལ་མངར་གྱིས།།གཞོས་ཐལ་ཚེ་མི་ལང་མོ་མི་རྙིང་པར།།འགྲོ་ཀུན་འཆི་བདག་གཡུལ་ལས་རྒྱལ་དེ་སྲིད།།རིང་འཚོའི་གྲུབ་པ་རྩོལ་མེད་སྦྱིན་ནུས་ཤོག།ཅེས་པའང་རིན་ཆེན་གཏེར་གྱི་མཛོད་ཆེན་པོ་ཆ་ཤས་ནས་ཡོངས་སུ་གང་བའི་ཆཚོན་ཏུ
འཆི་མེད་བསྟན་གཉིས་སྲིང་པས་རྟག་བརྟན་དགའ་བའི་ཚལ་དུ་བགྱིས་པ་དགེ་ལེགས་འཕེལ།།